ms en en en en id en en fr ms ca id en en en id en en fr ms ca id id en en en ms id ms ms id ms ms id ms id id ms id ms id ms id ms id id id id id id id id ms id en id id id id en id id id id id ms en fi de en en nl en en en ms id en id en id en ms fr en id id en en en fa en en en en en en es en en ms en fr en en en en en id en en
Bahasa Syurga Bahasa Neraka – Saifulislam.Com
Thursday , September 1 2022
“Harry, please open the door!”
Dua ungkapan dengan maksud yang sama, tetapi menghasilkan kesan yang berbeza.
Rancangan kanak-kanak di televisyen seperti Sesame Street dan Barney berulang kali mengingatkan kita kepada ‘The Magic Words‘. Ungkapan seperti ‘please‘, ‘thank you‘ dan ‘excuse me‘ adalah teras kepada adab sopan dan tata susila semasa memperkenalkan manners kepada anak-anak.
Semenjak kecil, kita diajar bahawa perkataan-perkataan yang baik itu boleh memudahkan kehidupan. Jika ingin meminta tolong, jangan hanya memberitahu apa yang diperlukan. Tetapi selitkan juga perkataan yang boleh menimbulkan kemahuan untuk orang menawarkan pertolongan.
Saya sentiasa berhati-hati agar jangan perkataan saya menyinggung sesiapa, tanpa menafikan betapa sering kali juga saya terbabas. Ia adalah fitrah manusia. Allah mencipta manusia dengan akal dan hati, yang saling berbeza tabiat dalam memberikan reaksi kepada perkataan. Akal memproses kognitif. Hati memproses emosi.
Akal dan kognitif menghasilkan tahu.
Hati dan emosi mencetuskan mahu.
Apabila kita meminta sesuatu dari orang lain dengan menyebut “Ali, buka pintu tu”, ia adalah arahan kepada akal. Apabila akal memahami arahan tersebut, ia akan memberikan kefahaman tentang reaksi dan tindakan yang sepatutnya diambil terhadap arahan itu.
Tetapi arahan yang hanya mempedulikan akal, walaupun boleh difahami, ia mungkin tidak mencetus mahu. Arahan itu tidak mengambil kira soal hati. Sedangkan kemahuan datang dari hati.
Bagaimana kalau ayat yang sama diungkap dengan cara yang lebih sopan, seperti “Ali, tolong bukakan pintu tu. Terima kasih!”
Bagaimanakah perasaan dan kesediaan kita untuk bekerjasama dengan permintaan yang sedemikian rupa, berbanding arahan pertama?
Saya yakin, kita lebih bersungguh dan berkemahuan untuk memenuhi permintaan itu kerana perkataan “buka pintu” memberitahu akal, manakala perkataan “tolong” dan “terima kasih” menggerakkan hati.
Tidak bolehkah peraturan semudah ini kita amalkan dalam hidup?
Di dalam sains pembelajaran, memahami interaksi di antara cognition dan emotion, adalah daerah kajian yang terus menerus dilakukan. Ia berkait rapat dengan memahami bagaimana seseorang itu boleh belajar dengan baik. Adakah cukup sekadar proses pembelajaran memberi fokus kepada keperluan kognitif, atau affective domain berkaitan dengan motivasi turut mempengaruhi keberkesanan proses pembelajaran tersebut. Wajarkah dalam pekerjaan-pekerjaan kritikal seperti di hospital, kita beranggapan bahawa yang penting arahan difahami dan dituruti, tanpa mempedulikan bagaimanakah pula motivasi untuk arahan tersebut diterima dan dilaksanakan.
Kajian-kajian terkini di dalam sains pembelajaran memperlihatkan bagaimana emosi mengubah suai dan menggerakkan proses kognitif yang asas.  Storbeck and Clore (2006) di dalam kajian mereka bertajuk  Turning on and off affective and categorical priming with mood, membandingkan di antara cara orang yang gembira dengan orang yang sedih melaksanakan satu-satu tugasan yang diberikan kepada mereka.
Mungkin sebab itu ramai orang jadi sakit mental walaupun bekerja di daerah profesional. Hatta yang kenal otak pun, kenal otak sebagai organ fizikal manusia, dan lupa kepada bagaimana emosi dan kognitif ini hakikatnya saling memerlukan.
LUQMAN DAN BAHASA KASIH SAYANGNYA
Lihat sahaja bagaimana Luqman menasihati anaknya. Beliau mulakan ungkapan nasihat itu dengan lafaz “Ya Bunayya“, yang boleh dimaksudkan sebagai “wahai anakku sayang”. Ia adalah lafaz akal dan hati. Luqman tidak bersikap angkuh terhadap anaknya atas status dirinya sebagai bapa. Malah kuasa kasih sayang dan bahasa yang mengungkapkannya, menjadikan nasihat itu lebih berkesan dan penuh hikmah.
Manusia tidak bertindak berdasarkan apa yang dia tahu (akal), tetapi manusia bertindak berdasarkan apa yang dia mahu (hati). Jangan lupa yang itu. Jangan hanya mengeluarkan arahan, tetapi manfaatkan fitrah manusia yang ada perasaan.
Saya semakin merasakan betapa generasi hari ini semakin tidak mempedulikan bahasa. Tidak pandai berbahasa. Tidak bijak menutur kata. Saya tidaklah mengharapkan bahasa bangsawan atau sastera. Tetapi cukup dengan bahasa “The Magic Word” yang sudah begitu sebati dengan adat resam dan budaya kita.
Lihat sahaja pada mesej-mesej di media sosial. Saya tidak bermaksud mahu memperlekeh sesiapa, tetapi saya tidak enak membaca tulisan yang tidak manusiawi. Tidak cerdik berkata-kata. Apakah kerana generasi muda hari ini semakin banyak berhubung di alam virtual, maka mereka menjadi tuli terhadap nilai-nilai kemanusiaan pada bahasa dan perhubungan?
Perlu kita insafi, ia bukan sekadar masalah orang muda. Tidak cukup dengan anak muda yang berkrisis dengan kesopanan diri, kita hari ini menyaksikan bagaimana Islam diperjuangkan oleh orang yang lebih tua dengan bahasa sampah, bahasa najis, lekeh memperlekeh, gelar menggelar, jauh sekali mahu berbahasa lunak, sesama kita yang hakikatnya mahukan perkara yang sama, iaitu keredaan Allah, dunia dan akhirat! Agamawan dan ‘alim ulama’ berbahasa kesat di pentas ceramah, tanpa segan silu dan sifat malu sebagai cabang iman. Ketayap dan jubah bagai tidak bersinergi dengan lidah, mungkin kerana antara keduanya, kita kehilangan hati dan budi pada menghubungkannya.
Para pengikut pula memaksa fikiran untuk menjustifikasikan tindakan tokoh-tokoh yang disokong dengan alasan Rasulullah sallallahu alayhi wa sallam juga berbahasa keras. Mereka mencampur adukkan keras, tegas, kesat dan keji sebagai satu, hingga keindahan agama menjadi pudar oleh ketaksuban membuta tuli.
Kata Fathi Yakan di dalam bukunya Apa Erti Saya Menganut Islam, “akhlak yang terpuji adalah objektif utama agama Islam, bersesuaian dengan sabda Nabi sallallahu alayhi wa sallam, “sesungguhnya aku diutuskan adalah untuk kesempurnaan akhlak”, tanpa akhlak, jadilah agama itu tidak punya sebarang makna!”
Rukunegara “kesopanan dan kesusilaan” runtuh sebab proses memupuknya terabai. Bukan sahaja guru menjadi mangsa, sikap tidak menghormati itu turut memangsakan doktor di hospital, dan sesiapa sahaja yang sepatutnya dihormati keilmuan, jasa, malah cukup sekadar seorang itu lebih tua pun, kita sudah ada rasa hormat.
Dalam masyarakat Finnish, mereka tidak ada perbendaharaan kata yang menunjukkan siapa abang kakak lebih tua, tiada lelaki perempuan, malah murid pun memanggil cikgu dengan first name. Berbeza dengan kita orang Melayu yang penuh budi bahasa dan tatatertib hingga orang yang tua sedikit pun ada cara kita membahasakannya.
Tapi asas dan tradisi tu kalah dek budaya baru apabila kita sering bercakap perkara negatif tentang orang lain dan mengenai kebanyakan perkara. Kita jadi sinis, negatif, susah nak nampak benda baik, lebih laju menunding keburukan, dan ‘malu’ menyebut kebaikan. Politik adalah salah satu daerah yang subur mengikis elok budi masyarakat Malaysia, dengan tumpuan khusus kepada orang Melayu.
Perlu ada kesungguhan semua pihak, terutamanya ibu bapa ke atas anak-anak, untuk ‘the culture of respect’ ini disuburkan semula.
Kata Dr. Leonard Sax di dalam bukunya THE COLLAPSE OF PARENTING, “Beginning in the mid-1980s, many American schools and school districts decided that the first priority of early elementary education should not be socialization but rather should be literacy and numeracy…”
Bila socialisation yang mengajar kita hidup hormat menghormati, bertolak ansur, faham memahami hilang… dan tumpuan pendidikan adalah literacy dan numeracy… apa yang kita tak buat tak mungkin kita boleh mengutip hasilnya. Di manakah akhlaq dan budaya hormat menghormati itu kita usahakan dengan sesungguhnya? What you give you get back.
Moga semua kebengkokan dalam kes ini diluruskan kembali ke jalan pendidikan yang lurus.
BUKAN SEKADAR “HARRY, OPEN THE DOOR!”
Hanya dengan satu huruf wau (و) Allah membezakan cara pintu Neraka dibuka untuk penghuninya, dengan cara pintu Syurga dibuka untuk mempersilakan masuk hamba-hamba-Nya yang Allah redha.
Tanpa wau, Allah menghalau masuk ke Neraka.
Dengan satu wau, Allah menyantuni ahli Syurga menghuni kedamaian abadi.
Previous UPSR: Kegembiraan Setiap Murid Bukan Sekadar Soal Perasaan
Next Arkangel di Netflix: Teknologi Membantu ‘Mengawal’ Anak, Sepenuhnya!
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved